[{"text_idx": "#000001", "text": "Efallai yr hoffech chi hefyd"}, {"text_idx": "#000002", "text": "Yr agerlong deithwyr FALABA a suddwyd ar 28 Mawrth 1915, pan gollwyd 104 o bobl. Arhosodd 83 o\u2019r goroeswyr yn y Bethel, yn eu plith dynion, menywod a phlant. Roedd llawer ohonynt yn aelodau criw o Orllewin Affrica. Ffynhonnell: State Library of Victoria, Awstralia."}, {"text_idx": "#000003", "text": "Llong hwylio hefyd oedd y DUMFRIESSHIRE a suddwyd ar 28 Mehefin 1915 gan yr U 24. Roedd yn teithio o San Francisco i Ddulyn yn cario haidd. Arhosodd 30 o\u2019r goroeswyr yn y Bethel. Dywedodd un o\u2019r criw iddynt ddianc \u2018o drwch blewyn\u2019 yn y badau achub gan i\u2019r llong suddo mewn llai na pum munud ar o\u0302l cael ei daro gan dorpido. Agerlong oedd yr ARMENIAN a suddwyd gan yr U 24 ar 28 Mehefin 1915 wrth deithio o Newport News, Virginia i Avonmouth gyda llwyth o fulod. Codwyd dynion o bum bad achub llawn (cyfanswm o 128) a\u2019u cludo i Aberdaugleddau. Ffynhonnell: Papurau Newydd Cymru."}, {"text_idx": "#000004", "text": "teitl \u2018Sad Spectacle\u2019 am 25 o ddynion o\u2019r agerlong GLENOGLE, y mwyafrif o Dsieina, yn cyrraedd Aberdaugleddau mewn cyflwr ofnadwy ar o\u0302l bod mewn bad agored am 5 diwrnod wedi i\u2019r llong gael ei suddo gan yr U 24 ar 27 Mawrth 1917. Dywedodd staff y Bethel y bu\u2019n rhaid trin traed pob un ohonynt am ewinrhew a\u2019u cario ar stretsieri. Ffynhonnell: Papurau Newydd Cymru Arlein."}, {"text_idx": "#000005", "text": "Llong hwylio 4-hwylbren a suddwyd ar 12 Mehefin 1915 gan yr U 35 wrth deithio o\u2019r Barri i Frasil gyda llwyth o lo oedd y CROWN OF INDIA. Goroesodd 23 o\u2019r criw. \u2018Roeddwn i i fyny ar y brif hwyl-lath reiol pan hedfanodd yr ergyd \u2018rybuddio\u2019 gyntaf drwy\u2019r frig-hwyl. Fe aethom yn ddiogel i\u2019r badau achub. Aeth ein llong i lawr starn yn gyntaf dan ei holl hwyliau ac roedd hi\u2019n olygfa odidog.\u2019 Meddai llongwr o Japan: \u2018Allwn ni ddim achub dim ond ni ein hunain a bu\u2019n rhaid i gathod y llong farw.\u2019 (Stori aelod o\u2019r criw.) Ffynhonnell: Texas Tech University Libraries."}, {"text_idx": "#000006", "text": "Adeiladwyd Noddfa a Bethel Llongwyr John Cory ym 1907 i ddarparu lloches a chysur i \u201cddynion y mo\u0302r\u201d a oedd wedi cael eu cludo i Borthladd Aberdaugleddau ar o\u0302l cael eu llongddryllio. Yn ystod y rhyfel fe ddaeth y Bethel yn noddfa i gannoedd o ddynion, menywod a phlant \u2013 criwiau a theithwyr o 148 o longau a gafodd eu suddo gan longau tanfor oddi ar arfordir Sir Benfro. Roedd angen dillad, bwyd a llety arnynt, a chymorth meddygol yn aml. Cafodd nifer o\u2019r goroeswyr eu holi yn y Bethel gan ohebwyr papurau newydd, a chofnodir eu profiadau erchyll isod."}, {"text_idx": "#000008", "text": "Royal Commission on the Ancient"}]